《寄集贤阎子静学士》
元代·方回

新年七十一衰翁，此道心知万折东。
名位集贤唐学士，文章内相陆宣公。
两朝纶綍倾前古，四海绅緌立下风。
手把一枝梅欲寄，江南岁暮待春鸿。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。